JayJayThrowThrow/commonwealth-wiki-mix huggingface dataset:
Afrika ya Kaskazini

right|thumb|350px|Afrika ya Kaskazini
Afrika ya Kaskazini ni kanda la kaskazini kwenye bara la Afrika.
Kwa kwaida nchi za Afrika kaskazini ya jangwa Sahara huhesabiwa kuwa Afrika ya Kaskazini.

Kanda la Afrika ya Kakazini ya UM lina nchi saba zifuatazo:

* Algeria
* Misri
* Libya
* Moroko

* Sudan
* Tunisia
* Sahara ya Magharibi (imevamiwa na Moroko)

Viungo vya nje

* The North Africa Journal Analytical magazine
:* Energy and Mining
:* Industries and Markets
:* Politics and Diplomacy
:* Finance and Banking
:* Agriculture and Tourism
:* Corporate Affairs
:* Social and Labor Affairs
* North-of-Africa.com News and culture

Jamii:Afrika ya Kaskazini
Jamii:Afrika
Jamii:Nchi za Kiarabu
Jamii:Nchi za Waberber
Jamii:Maeneo ya Afrika
Afrika ya Magharibi

right|thumb|350px|Afrika ya Maghribi (Kanda ya UM); [[Maghrib]]
Afrika ya Magharibi ni ukanda wa magharibi kwenye bara la Afrika.

Kwa kawaida huhesabiwa humo nchi zilizo kati ya jangwa la Sahara na Bahari ya Atlantiki. Upande wa mashariki ukanda huu unaishia kwenye mstari kati ya mlima Kamerun na ziwa Chad.

Katika lugha ya Kiarabu nchi za Afrika ya kaskazini-magharibi zinaitwa "Maghrib" yaani "Magharibi" lakini ni sehemu ya ukanda wa Afrika ya Kaskazini.

Ukanda wa Afrika ya Kakazini ya UM una nchi 16 zifuatazo pamoja na visiwa vya Kiingereza vya Saint Helena:


Jamii:Afrika ya Magharibi
Jamii:Afrika
Jamii:Maeneo ya Afrika
Jamestown

Jamestown ni jina la miji mbalimbali duniani. Jina lilipendwa hasa kwa sababu "James" ni umbo la Kiingereza la jina "Yakobo" aliyekuwa mdogo wake Yesu.

*Jamestown, Saint Helena — mji mkuu wa eneo hili
*Jamestown, Ross-shire, Uskoti
*Jamestown, Dunbartonshire, Uskoti
*Jamestown, Fife, Uskoti
*Jamestown, Dublin, Ireland
*Jamestown, Eastern Cape Province, Afrika Kusini
*Jamestown, California, Marekani
*Jamestown, Colorado, Marekani
*Jamestown, Indiana, Marekani
*Jamestown, Kansas, Marekani
*Jamestown, Kentucky, Marekani
*Jamestown, Louisiana, Marekani
*Jamestown, Missouri, Marekani
*Jamestown, New York, Marekani
*Jamestown, North Carolina, Marekani
*Jamestown, North Dakota, Marekani
*Jamestown, Ohio, Marekani
*Jamestown, Oklahoma, Marekani
*Jamestown, Pennsylvania, Marekani
*Jamestown, Rhode Island, Marekani
*Jamestown, South Carolina, Marekani
*Jamestown, Tennessee, Marekani
*Jamestown, Virginia, Marekani — kituo cha kwanza ch Waingereza huko Amerika ya Kaskazini
*Jamestown, West Virginia, Marekani
*Jamestown, Wisconsin, Marekani
*Jamestown, South Australia, Australia
*Jamestown, Accra, Ghana


Jamii:Makala zinazotofautisha maana
Momoju

thumb|right|250px|Bahari mbele ya Momoju pamoja na jahazi za mapunziko wakati wa jioni.
Momoju ni mji mkuu wa eneo la ng’ambo la Ufaransa la kisiwa cha Mayotte. Iko kwenye kisiwa kikuu cha Maore. Kuna takribani wakazi 45,000.
Utawala

Mji una vijiji sita pamoja na kitovu cha mji mwenyewe, ndivyo Kaweni (hapa kuna viwanda), Mtsapere, Pasamainti, Vahibe, Tsoundzou I na Tsoundzou II.

Eneo lake hutawaliwa katika wilaya tatu za Momoju I, Momoju II na Momoju III.
Wakazi


Viungo vya Nje

* Communes de Mayotte sur le site de l'Insee


Jamii:Mayotte
Jamii:Miji Mikuu Afrika
Pamanzi

thumb|Mwonekano wa ziwa Dziani katika kisiwa cha Pamanzi, Mayotte
Pamanzi (Kifaransa: Petite-Terre) ni kisiwa kidogo cha eneo la ng’ambo la Ufaransa la Mayotte. Kisiwa kikubwa ni Maore (Kifaransa: Grande-Terre).

Pamanzi ina eneo la km² 11.

Mji mkubwa ni Dzaoudzi penye kiwanja cha ndege.

Kijiografia kisiwa hicho ni sehemu ya funguvisiwa la Komori.

Jamii:Mayotte
Jamii:Visiwa vya Bahari ya Hindi
Jamii:Visiwa vya Afrika
Bendera ya Uskoti

thumb|150px|Bendera ya Uskoti
thumb|300px|Bendera ya Uskoti kama Sehemu ya Bendera ya Ufalme wa Muungano wa Britania
Bendera ya Uskoti ina rangi ya buluu pamoja na msalaba wa Andrea mweupe. Huu ni msalaba unaolala wenye umbo la "X".

Bendera ya Uskoti ni kati ya bendera za kale kabisa duniani.
Bendera ya Uskoti kama sehemu ya bendera ya ufalme wa muungano wa Uskoti na Uingereza

Mfalme James VI wa Uskoti alichaguliwa kuwa pia mfalme wa Uingereza kwa jina la James I mwaka 1601 akaunganisha bendera za nchi zote mbili kuwa bendera yake ya kifalme. Sheria ya muungano wa Uingereza na Uskoti ya mwaka 1707 ilifanya bendera hii kuwa bendera ya kitaifa.

Baadaye bendera ya Eire (Ireland) iliingizwa katika bendera ya muungano ya "Union Jack".
Hadithi juu ya asili ya msalaba wa Andrea

Waskoti hukumbuka hadithi ya kuwa mfalme aliyeitwa Hungus (au:Angus) aliongoza Wapikti na Waskoti vitani dhidi ya Waanglia na Wasaksoni mnamo mwaka 832 BK lakini akajikuta katika hali ngumu pamoja na jeshi lake lote. Alipoomba msaada wa Mungu alimwona Mtume Andrea (aliyesulibiwa kwenye msalaba mwenye umbo la "X") aliyemwahidi ya kwamba atashinda. Asubuhi yake mawingu angani yalipatikana kwa umbo la msalaba wa "X". Waanglia na Wasaksoni walishtuka lakini Waskoti walishika moyo na kushinda.

Tangu wakati ule msalaba wa Andrea umekuwa bendera ya Uskoti.

Jamii:Uskoti
Uskoti
Uskoti
Saint-Denis (Reunion)

right|250px|thumb|Kitovu cha Saint-Denis na misikiti ya Noor-e-Islam
thumb|250px|right|Nyumba ya manisipaa na nguzo ya ushindi
Saint-Denis (au Saint-Denis de la Réunion) ni mji mkuu wa eneo la ng’ambo la Ufaransa (kwa Kifaransa: "département d'outre-mer") la Réunion ambayo ni kisiwa kimojawapo cha funguvisiwa la Maskarena katika Bahari Hindi.

Saint-Denis ni pia mji mkubwa wa kisiwa ukiwa na wakazi 131,557 (mwaka 1999).
Historia

Saint-Denis ilianzishwa na Mfaransa Étienne Régnault mnamo mwaka 1669 ikawa mji mkuu wa kisiwa mwaka 1738.

Saont-Denis ni makao makuu ya jimbo la Kanisa Katoliki ambalo zamani lilienea kutoka pwani za Somalia hadi Madagaska pamoja na visiwa vyote vya Bahari Hindi. Kwa msingi huo askofu wake alituma kisiwani Zanzibar (leo nchini Tanzania) wamisionari wa kwanza wa karne ya 19 ambao wamekuwa chanzo cha Kanisa hilo Afrika Mashariki.

Mwaka 1860 Zanzibar ilitengwa pamoja na pwani ya Afrika ya Mashariki kuwa jimbo dogo la pekee, sawa na ilivyokuwa kwa Madagaska tangu mwaka 1841.
Usafiri

Kuna kiwanja cha ndege cha Aéroport de la Réunion Roland Garros ambayo ni geti la kisiwa kwa safari za kimataifa.

Bandari kuu ya kisiwa iko Pointe-des-Galets nje ya mji.
Tazama pia

*Saint-Denis, mji wa Ufaransa karibu na Paris
Tanbihi


Viungo vya nje

* Ukurasa rasmi wa mji (Kifaransa)

Jamii:Réunion
Jamii:Miji ya Ufaransa
Jamii:Miji Mikuu Afrika
Afrika ya Kati

right|thumb|350px|
Afrika ya Kati ni kanda la bara la Afrika iliyoko katikati ya bara. Katika hesabu ya Umoja wa Mataifa (UM) nchi 9 zifuatazo huhesabiwa kuwa sehemu zake:
Afrika ya Kati

Afrika ya Kati kwa maana ya mpangilio ya UM ni nchi kusini ya jangwa Sahara, mashariki ya Afrika ya Magharibi na upande wa magharibi wa Bonde la Ufa la Afrika ya Mashariki.
Mto mkubwa wa kanda ni mto Kongo.

Mwisho wa ukoloni kati ya 1953-1963 palikuwa na Shirikisho la Afrika ya Kati la nchi za kisasa za Malawi, Zambia na Zimbabwe zinazohesabiwa siku hizi kuwa sehemu za Afrika ya Kusini au Afrika ya Magharibi.


Jamii:Afrika
Jamii:Maeneo ya Afrika
Kusini mwa Afrika

thumb|Nchi za Afrika ya Kusini
Kusini mwa Afrika (pia: Afrika ya Kusini) ni sehemu ya bara la Afrika iliyo kusini mwake, ikizunguka ncha ya kusini ya bara hilo. Kulingana na Umoja wa Mataifa, inajumuisha nchi zilizoko kusini mwa Mto Zambezi na Mto Kunene. Eneo hili linajulikana kwa mandhari yake mbalimbali, ikiwa ni pamoja na jangwa la Kalahari, Nyanda za Juu za Drakensberg, na pwani ndefu ya Bahari ya Atlantiki na Bahari ya Hindi. Eneo hilo ni tajiri kwa rasilimali asilia kama dhahabu na almasi, pamoja na mchanganyiko wa tamaduni, lugha, na historia ya pekee inayovutia wageni kutoka kote duniani.
Nchi

* Komori, Morisi, Shelisheli, Mayotte na Réunion ni visiwa vya Bahari Hindi vinavyohesabiwa kuwa sehemu za Afrika ya Mashariki.

Jamii:Afrika

Jamii:Maeneo ya Afrika
Shirikisho la Afrika ya Kati

Shirikisho la Afrika ya Kati (liliitwa pia Shirikisho la Rhodesia na Unyasa) lilikuwa dola la kujitawala chini katika mfumo wa ukoloni wa Uingereza uliounganisha nchi za leo za Zambia, Zimbabwe na Malawi zilizoitwa wakati ule Rhodesia ya Kaskazini, Rhodesia ya Kusini na Unyasa (Nyassaland).

Lilipatikana kati ya mwaka 1953 hadi mwisho wa 1963.

Shirikisho lilianzishwa tarehe 1 Agosti 1953 kwa shabaha ya kuunda nchi itakayofuata njia kati ya muundo wa ubaguzi wa rangi ya Afrika Kusini upande mmoja na nchi huru zilizotawaliwa na wanasiasa Waafrika wenye mwelekeo wa Ujamaa. Lilikuwa jaribio la kutunza kipaumbele cha walowezi wenye asili ya Ulaya.

Mwisho ulikaribia baada ya miendo ya kumaliza ukoloni duniani kote na nguvu ya wawakilishi wa Waafrika katika eneo la shirikisho iliongezeka nguvu.

Mwisho wa mwaka 1963 Rhodesia ya Kaskazini ilikuwa taifa jipya la Zambia na Unyasa (Nyassaland) ikawa Malawi.

Rhodesia ya Kusini ilibaki peke yake ikitangaza uhuru wake miaka kadhaa baadaye na baada ya vita vya ukombozi kuwa nchi ya Zimbabwe.


Jamii:Historia ya Malawi
Jamii:Historia ya Zambia
Jamii:Historia ya Zimbabwe
Jamii:Historia ya Afrika
Madeira

thumbnail|right|280px|Sanamu la João Gonçalves Zarco,Madeira
Madeira ni neno la kutaja hasa:

* kisiwa cha Kireno cha Madeira katika bahari ya Atlantiki mbele ya pwani ya Afrika.
* funguvisiwa la Madeira ambamo kisiwa chenye jina hilo ndicho kikubwa
* divai ya Madeira inayotegenezwa visiwani na kuwa maarufu duniani

Kutokana na maana hiyo asili jina lietumika duniani kwa njia mbalimbali:

* Mto Madeira ni tawimto la Amazonas katika Amerika ya Kusini.
* Madeira ni mji katika dola la Ohio la Marekani.
* Madeira Beach ni mji wa jimbo la Florida la Marekani.

* Madeira ni pia jina la watu mbalimbali wenye asili ya Ureno.
Funchal

thumbnail|right|280px|KIsiwa Funchal


Funchal ni makao makuu wa visiwa vya Madeira ikiwa kwenye kisiwa kikuu kinachoitwa Madeira pia. Vilevile makao makuu ya wilaya ya Funchal. Madeira ni funguvisiwa la Kireno katika sehemu ya Kiafrika ya Atlantiki.

Maana ya neno "funchal" ni "shamari" - kwa sababu shamari ilipatikana kwa wingi wakati Wareno walipofika kisiwani mara ya kwanza.

Mji una wakazi 45,000; ni zaidi ya lakhi moja pamoja na mitaa ya nje. Funchal ilikua pamoja na utalii wa watu tajiri. Kuna chuo kikuu "Universidade da Madeira".

Wilaya ya Funchal ina visiwa vya Porto Santo, Ilhas Desertas na Ilhas Selvagens pamoja na Madeira yenyewe.
Picha


Image:Funchal_Mercado.jpg|Soko la Mercado dos Lavradores
Image:LocalFunchal.png|Ramani ya wilaya ya Funchal
Image:Madeira 71.jpg|Kisiwa cha Madeira
Image:MadeiraWinery.jpg|Divai ya Madeira katika pipa za ubao
Image:Casino_funchal_hg.jpg|Kasino
Image:Stamp Funchal 1892 25r.jpg|Stempu ya 25 reis ya mwaka 1892 iliyotumika 1894

Tazama pia

* Miji ya Ureno
Viungo vya nje

Jamii:Miji ya Ureno
Jamii:Madeira
Jamii:Miji ya Afrika
Santa Cruz de Tenerife

thumb|Mji wa Santa Cruz de Tenerife
thumb|250px|Eneo la Santa Cruz kisiwani
Santa Cruz de Tenerife (kifupi; Santa Cruz; maana ya Kihispania: Msalaba Mtakatifu) ni makao makuu ya utawala wa kisiwa cha Tenerife na moja kati ya miji mikuu miwili ya funguvisiwa la Visiwa vya Kanari inayojitawala ndani ya Hispania. Visiwa vya Kanari vimo katika sehemu ya Kiafrika ya bahari ya Atlantiki.

Mji ulikuwa na wakazi 207.312 mwaka 2019 . Uko kaskazini mwa kisiwa cha Tenerife. Bandari ni kitovu cha kihistoria cha mji. Kuna feri kati ya mji na Las Palmas de Gran Canaria.
Historia

Santa Cruz ilianzishwa mwaka 1494 Wahispania walipovamia Tenerife na kufanya vita dhidi ya wenyeji. Mahali pa mji wa sasa kiongozi Mhispania alisimamisha msalaba mkubwa wa ubao aliposheherekea ushindi juu ya Waguanche wenyeji. Mji mpya ulipokea jina kutokana na msalaba huo.

Mji ulikua kama kituo muhimu cha safari za kuvuka Atlantiki kati ya Ulaya na Amerika.

Santa Cruz ilikuwa mji mkuu wa funguvisiwa mnamo 1812. Tangu 1982 ni mji mkuu pamoja na Las Palmas de Gran Canaria. Kila baada ya miaka minne mmoja kati ya miji hii miwili una nafasi ya kuwa mji mkuu.
Picha


Picha:Auditorio de Tenerife Pano.jpg|Ukumbi wa Tenerife
Picha:Tenerife2005 056.jpg|Kitovu cha mji wa Santa Cruz
Picha:SanAndrés2.JPG|Mapwa ya Playa de Las Teresitas

Tazama pia

* Orodha ya miji ya Hispania
Tanbihi
Viungo vya Nje

* Halmaushuri ya Santa Cruz de Tenerife
* Robert Blake's attack
* John Genings' attack
* Ramani na picha za ndege au angani
** Ramani za barabara: Ramani za barabara toka Mapquest, MapPoint au Google
** Picha za Satelaiti: Google

Jamii:Miji ya Hispania
Jamii:Visiwa vya Kanari
Jamii:Atlantiki
Jamii:mkoa wa Santa Cruz de Tenerife
Las Palmas de Gran Canaria

|thumb|260px|right|Kanisa kuu la Santa Ana
thumb|right|260px|Mapwa ya Las Canteras
thumb|260px|right|Mahali pa Las Palmas kisiwani
Las Palmas de Gran Canaria (kifupi: Las Palmas) ni mji wa Hispania kaskazini-mashariki mwa kisiwa cha Gran Canaria.
Una wakazi 379,925 (2019).

Las Palmas ni makao makuu ya utawala wa kisiwa cha Gran Canaria na moja kati ya miji mikuu miwili ya funguvisiwa la Kanari inayojitawala ndani ya Hispania. Visiwa vya Kanari vimo katika sehemu ya Kiafrika ya bahari ya Atlantiki.
Tangu 1982 ni mji mkuu pamoja na Santa Cruz de Tenerife. Kila baada ya miaka minne mmoja kati ya miji hiyo miwili unashika nafasi ya kuwa mji mkuu.
Tazama pia

* Orodha ya miji ya Hispania
Tanbihi

Jamii:Visiwa vya Kanari
Jamii:Miji ya Hispania
Jamii:mkoa wa Las Palmas
Paris

thumb|300px|Sehemu mojawapo katika mji wa Paris
Paris (kwa Kifaransa: ) ndiyo mji mkuu na mji mkubwa wa Ufaransa ukiwa na wakazi 2,140,526 mwanzoni mwa mwaka 2019.
Jiografia

Mji wa Paris unapatikana katika Ufaransa ya kaskazini.

Mto Seine unatiririka kupitia mji huo.
Picha


Picha:Paris-Notre Dame-114-Westfassade-2017-gje.jpg|Notre Dame
Picha:Paris-Arc de Triomphe-092-2004-gje.jpg|Arc de Triomphe
Picha:Paris-Place Dauphine-108-2017-gje.jpg|Place Dauphine
Picha:Paris-Tuileries-104-Louvre-2017-gje.jpg|Tuileries, Louvre
Picha:Paris-Eglise du Val-de-Grace-122-zum Hochaltar-2017-gje.jpg|Val-de-Grace
Picha:Paris-Palais du Luxembourg-118-2017-gje.jpg|Palais du Luxembourg
Picha:Paris-Rue Mouffetard-142-Metzgerei-2017-gje.jpg|Marché à la Rue Mouffetard
Picha:Paris-von Montmartre-152-p19-2017-gje.jpg|Vue depuis Montmartre

Viungo vya nje

* Tovuti rasmi


Jamii:Miji Mikuu Ulaya
Jamii:Miji ya Ufaransa
Jamii:Miji ya Olimpiki
Jamii:Île-de-France
Jamii:Mto Seine
Lyon

thumbnail|right|280px|Mji wa Lyon
right|260px|thumb|Fourvière
Lyon ndiyo mji mkuu wa mkoa wa Rhône-Alpes na wa tatu katika Ufaransa nzima. Kwa mujibu wa sensa iliyofanyika mwaka 2007, mji huu pamoja na vitongoji vyake una wakazi wapatao milioni 4.4. Mji upo mita 162-312 juu ya usawa wa bahari.
Lyon katika historia

Kihistoria ni muhimu tangu zamani, kwa kuwa ulikuwa mji mkuu wa Gallia. Kiini cha mji kimeorodheshwa na UNESCO mwaka 1998 katika Urithi wa dunia.

Kutoka huko Ukristo ulienea katika nchi inayoitwa sasa Ufaransa. Ndiyo sababu askofu wake anahesabiwa mpaka leo kuwa mkuu kuliko wale wote wa nchi hiyo. Maarufu kati ya watakatifu wake: wafiadini wa Lyon na askofu Ireneo.

Katika karne ya 13 mjini ilifanyika mitaguso miwili inayohesabiwa na Kanisa Katoliki kuwa mitaguso mikuu: Mtaguso I wa Lyon (1245) na Mtaguso II wa Lyon (1274). Mpaka leo jimbo hilo linadumisha mambo machache ya pekee katika liturujia kufuatana na mapokeo ya Gallia (Liturujia ya Lyon).
Tazama pia

* Orodha ya miji ya Ufaransa
Viungo vya nje

* Site officiel de la ville de Lyon
* Films documentaires sur lyon de 1949 à 1989
* Site officiel du Grand Lyon, la communauté urbaine de Lyon
* Site officiel de l'office de tourisme de Lyon

Jamii:Miji ya Ufaransa
Jamii:Rhône-Alpes
Jamii:Urithi wa Dunia
Orléans

thumbnail|right|280px|Sehemu ya mji wa Orléans

left|80px
thumb|260px|Kanisa Kuu la Mtakatifu Msalaba (kifaransa : Cathédrale Sainte-Croix)
Orléans ni mji wa Ufaransa. Iko mwambaoni wa mto Loire 130 km kusini ya Paris. Orléans ni makao makuu ya wilaya (kifaransa: departement) ya Loiret katika Mkoa wa Centre.
Mji una chuo kikuu ni pia makao ya dayosisi ya Orleans yenye kanisa kuu la kihistoria lenye sifa kubwa za kisanii lililojengwa 1278 hadi 1329. Kwa mujibu wa sensa iliyofanyika mnamo mwaka wa 2006, mji una wakazi wapatao 355，000 wanaoishi katika mji huu. Mji upo m 300-410 kutoka juu ya usawa wa bahari.
Historia

Jina la Orleans limejulikana hasa pamoja na habari za Jeanne d'Arc aliyeitwa pia Bikira wa Orleans kwa sababu aliongoza jeshi la kifaransa lililoshinda Waingereza waliotaka kuteka mji mnamo mwaka 1429 katika Vita ya miaka 100.
Jiografia

Orléans ina wakazi 113.126 (mwaka wa 1999).
Viungo vya nje

Jamii:Miji ya Ufaransa
Jamii:Mto Loire
Jamii:Centre
Saint-Dié-des-Vosges

thumbnail|right|280px|Kanisa lililopo ndani ya Saint-Dié-des-Vosges

left|70px
Saint-Dié-des-Vosges ni mji wa Ufaransa.

Saint-Dié-des-Vosges na Meckhé (Senegal) ni miji-ndugu.
Historia

thumb|250px|right|Ramani Universalis Cosmographia (1507)
1507 : Ramani Universalis Cosmographia (Martin Waldseemüller)
Jiografia

thumb|120px|left|Mahali pa mji wa Saint-Dié-des-Vosges katika Ufaransa

Saint-Dié-des-Vosges ina wakazi 22.569 (mwaka wa 1999).

* Eneo : 46,15 km²

* Wakazi kwa km² : 489
Elimu

thumb|right|250px|IUT (chuo kikuu)
Chuo kikuu : Institut universitaire de technologie (IUT) :
* Teknolojia
* Sayansa ya kompyuta
* Intaneti
Viungo vya nje

* Mji

Jamii:Miji ya Ufaransa
Jamii:Lorraine
Karthago

thumb|300px|Maghofu ya Karthago.
thumb|300px|Mahali pa Karthago na eneo la mamlaka yake mnamo mwaka 264 KK.
Karthago (kwa Kilatini Carthago; kwa Kigiriki Καρχηδών Karchēdōn; katika lugha asilia ya Kifinisia Qart-Hadašt, yaani "mji mpya") zaidi ya miaka 2000 iliyopita ulikuwa mji mkubwa katika Afrika ya Kaskazini karibu na Tunis ya leo nchini Tunisia.

Maghofu yake yameorodheshwa na UNESCO kama urithi wa dunia.
Historia

Karthago uliundwa mnamo 814 KK na Wafinisia kutoka pwani ya Shamu na Lebanon kama koloni. Ukakua kuwa mji mkubwa kabisa katika magharibi ya Mediteranea. Ulitawala maeneo ya pwani katika nchi za leo za Libya, Tunisia, Algeria, Moroko, Hispania, Ureno na Ufaransa pamoja na visiwa vikubwa vya Mediteraneo.

Baada ya kuvamiwa na Dola la Roma mwaka 146 KK Karthago ukawa mji wa Kiroma.

Kati ya miaka 439 hadi 533 ulikuwa mji mkuu wa ufalme wa Wavandali katika Afrika ya Kaskazini halafu ukarudi chini ya Bizanti.

Waarabu Waislamu walipovamia Afrika ya Kaskazini mwaka 647 Karthago ulikuwa na kuta na boma imara sana ukafaulu kujitetea hadi mwaka 698 BK.

Baada ya kuteka mji huo Waarabu waliamua kutumia majengo yake kama chimbo la mawe. Nyumba nyingi za mji wa Tunis zimejengwa kwa mawe ya Karthago ya zamani.
Mji wa leo

Siku hizi Karthago ni mji wenye wakazi 24,216 (2014) na ulio sehemu ya wilaya ya Tunis.
Tazama pia

* Orodha ya miji ya Tunisia
* Orodha ya Urithi wa Dunia katika Afrika

Jamii:Historia ya Tunisia
Jamii:Nchi za kihistoria za Afrika
Jamii:Miji ya Dola la Roma
Jamii:Wafinisia
Jamii:Mahali pa Urithi wa Dunia katika Afrika
Jamii:wilaya ya Tunis
Bendera ya Polandi

right|250px|thumb|Bendera ya Polandi
right|250px|thumb|Bendera ya Polandi pamoja na nembo la kitaifa
Bendera ya Polandi ni ya milia miwili ya kulala yenye rangi za nyeupe na nyekundu. Mlia mweupe uko upande wa juu, mlia mwekundu uko chini.

Bendera ilianzishwa kwa azimio la Bunge la Polandi mwaka 1831. Rangi hizi mbili zilipatikana katika nembo ya nchi tangu karne tisa ikionyesha tai nyeupe juu ya rangi nyekundu.
Bendera za kufanana

Bendera ileile inapatikana Bohemia (ni sehemu ya Uceki), Thuringia (jimbo la Ujerumani) na Kantabria (jimbo la Hispania). Bendera zinazofanana ziko Monako, Indonesia na Solothurn (jimbo la Uswisi) (rangi zilezile lakini mlia mwekundu uko juu).


Polandi
Jamii:Polandi
EU

thumb|Bendera ya Umoja wa Ulaya

EU ni kifupi kinachotumika zaidi kimataifa kwa Umoja wa Ulaya (Kiingereza: European Union, Kijerumani: Europäische Union, lakini UE kwa Kifaransa, Kiitalia na lugha za Kirumi: Union Européenne na kadhalika).

Pamoja na hii EU au eu ni pia kifupi cha:

* Kodi ya IATA ya Ecuatoriana, Ekuador
* Kodi ya ISO 639-1 ya lugha ya Kibaski
Sayansi na teknolojia
Mashirika na makampuni
Michezo

Watu

Jamii:Kifupi
Bendera ya Aljeria

Bendera ya Aljeria ina milia miwili ya kusimama ya upana uleule. Kushoto rangi ni kijani na upande wa kulia nyeupe. Katikati kuna hilali nyekundu au mwezi mwandamo mwekundu pamoja na nyota ya pembetano nyekundu.

Nyeupe inatakiwa kumaanisha usafi na rangi ya kijani humaanisha Uislamu. Hilali na nyota ni sehemu za nembo au bendera katika nchi nyingi za kiislamu tangu bendera ya Dola la Uturuki.

Bendera hii ilikubaliwa wakati wa uhuru tarehe 3. Julai 1962. Inafanana na bendera za zamani ya Chama cha Ukombozi wa Kitaifa (FLN).
Bendera ya Nigeria

Bendera ya Nigeria ina milia ya kusimama mitatu, miwili ya nje ni kijani na ile ya katikati ni nyeupe.

Bendera ilipatikana katika mashindano ya kitaifa kabla ya uhuru mwaka 1959 na kuonekana rasmi mara ya kwanza tarehe 1.10.1960. Mshindi aliyetunga bendera hii alikuwa mwanafunzi wa uhandisi Michael Taiwo Akinkunmi kutoka Ibadan.

Rangi ya kijani inatakiwa kuonyesha misitu na mashamba yenye rutuba na mlia mweupe humaanisha amani.
Injera

thumb|right|Chakula cha Kiethiopia cha injera na aina za wat
Injera ni aina ya chapati ambayo ni chakula cha asili ya Ethiopia, Eritrea na Somalia. Unga wa matefi (mtefi ni nafaka ya pekee katika nyanda za juu za Ethiopia) huchanganywa na maji na kisha kuachwa hadi unapochacha baada ya siku chache. Baada ya hapo uji huo unakuwa tayari kupikia chapati. Injera huliwa na saladi au mchuzi uitwao Wat. Mchuzi huu huweza kuwa wa nyama ya ng'ombe au mbuzi. Kwakuwa unga wa Injera huwa umechacha, ladha yake huwa na uchachu.

Nje ya nyanda za juu watu wanatumia unga wa mchele, mahindi au nafaka nyingine ingawa kiasili ni matefi.
Viungo vya Nje

* Jinsi ya kupika Injera
* Mirecipe: Blogu ya mapishi ya Kiafrika

Jamii:Ethiopia
Jamii:Chakula cha Kiafrika